सन राइज| नया दिन, नया अहसास और एक नई ताजगी के साथ दिन की शुरुआत
मोहाली। सर्दी के इन दिनों में जहां सुबह-सुबह ज्यादातर लोगों का रजाई से बाहर निकलने का मन नहीं करता, वहीं कई लोग ऐसे भी हैं, जो रोज सुबह सूरज निकलने से पहले ही पार्कों में पहुंच जाते हैं और वहां जॉगिंग एक्सरसाइज करते हैं। यह उनकी रुटीन का हिस्सा बन चुका है। इस दौरान सूरज उगने पर उन्हें काफी ताजगी भरा अहसास होता है। ऐसे लोगों के लिए हर नया दिन नए अहसास और नई ताजगी से भरा होता है। सुबह जल्दी उठकर सैर करने की आदत जहां शरीर को तंदुरुस्त रखने में मदद करती है, वहीं जल्दी उठने से सारा दिन काफी अच्छा भी निकलता है। इसी लिए अक्सर लोगों को सुबह सूरज निकलने से पहले उठने की सलाह दी जाती है। हालांकि सर्दियों में सुबह-सुबह ऐसा करना ज्यादातर लोगों को मुश्किल लगता है।
-फोटोगीतांश गौतम
hin_Deva hin_Deva bho_Deva